堂室之背，临长溪，跨以小桥，竹木成阴，溪水资潮汐，可灌可戏，可濯可沿。——《望岳——历史深处的生祠》连载5
、隐山草堂记
陶嗣景
乾隆甲寅之秋，九月肃霜，每日必晨起晚寝，敝履皆穿，鸠工庀材，筑堂于寝室之前，堂三楹，垣墉墍茨，必躬必亲。妻执爨，兼事乳哺，以操井臼，无一给使役者，不辞辛蓼，越三旬，堂成。堂之前庭，花果棠梨之属，金粟彩萼之枝。一切药栏鞠圃，靡不以次手植，必使方列。堂室之背，临长溪，跨以小桥，竹木成阴，溪水资潮汐，可灌可戏，可濯可沿。澄之煮茗，愈于井洌。主人性嗜酒，陆经不具，故铛当寒，虚设云堂，外绕以疏蓠，闭以柴扉，左右比屋而居，皆兄弟无远，非岁时伏腊不轻造。南邻市不远，主人心厌嚣尘。偶系杖头钱一至市肆。而门不绝长者之车。十亩间，闲闲泄泄，课耕之暇，春剪韭、夏种瓜，秋餐落英，冬烹晚菘。作人息，一觞一咏其间，亦可优游宴处于此堂矣乎？主人曰：未也，吾构斯堂，固以课子姓之颂读也。于时铺筵几、拥图史堂之中，梓材朴斫，丹艧之邺，架陆厨炳如也。知者争先负笈，问宇济济，主人饮食之，教诲之，户庭不出，日昃不遑，历数十年，无倦心，日与生徒讲诵四子书，旁治经义，所著者则有《四书约》、《春秋三传汇纂》、《左传周礼揭要》。课